cyanic-selkie/wikianc huggingface dataset:
Треска
Географија
Сливот на река Треска започнува на надморска височина од 2.000 м. на Стогово и Бистра. Реката надолу тече низ тесна или поширока долина, сè до планината Караџица, каде минува низ клисура која добива кањонски карактер. Од десната страна на р. Треска, пред влезот на тесната клисура се појавува клисурата на р. Оча. Пред влезот на р. Треска во Скопската Котлина се наоѓа клисурата Матка. Овие клисури и падини се составени од карбонатни карпи, безводни или со повремени водени текови. Клисурите се длабоки долови, заклонети од секакви воздушни струења, поради што се многу топли и со висока воздушна влага. Клисурите и лепезите на нивните сливови не само што се извонредни геоморфолошки феномени, туку претставуваат и престојувалиште на специфични видови растенија. Тие бараат повеќе светлина, вода во почвата или воздушна влага. Затоа се слабо конкуретно - селективни, па опстануваат само таму, каде што не може да им конкурира рецентната вегетација. Таа вегетација и флора е реликт од некој геолошки период, а опстанале во засолништа како збегови.
Рефигуимот Матка се наоѓа во зона на термофилна вегетација и го зазема просторот пред излезот на р. Треска во Скопската Котлина на височина од 300-600 м. Теренот е многу стрмен, со издигнати вертикални карбонатни карпи, често и до 200 м во висина. Тој се протега од двете страни на реката, од десната страна е во клисурата под манастирот Св. Никола, а од левата на манастирот Св. Андреја.
Квалитет на водата
Квалитетот на водата на Треска на самиот извор не е битно променет десетина години наназад, и ги има сите одлики на вода од I класа и повремено од II класа. Бараниот квалитет на вода, согласно законските прописи, во целост е задоволен.
Притоки
Треска има поголем број на притоки. Поважни се:
Атички календар
Атички календар е календар кој бил користен во старата Атика, односно на територијата на старо Атинскиот полис, свооето влијание го добива во 5. и 4 век, п.н.р, и поради големиот број на богаства и докази од Атина најдобро е разбран и сочуван од сите Хеленски календари.
Посматран од страна на грегоријанскиот календар овој стар календарски систем има необични особини, и токму ради тоа е и интересен : како културен артефакт, ни отвора прозорец во менталитетот на они кои го користени, или од оние од кои бил користен.
Иако доказите се релативнообилни и шаренолики, и често со противречно толкување, ниту еден современ извор не го опишува системот во целина, бидејќи се сметал за очигледен и познат на сите, покрај тоа во споменатиот период дошло до промени кои не биле добро сватени, и токму ради ова секој опис може да биде неизвесна реконструкција.
Локалниот фокус на календарот
Атичкиот календар бил исклучиво локален феномен, кој бил користен да ги регулира внатрешните работи на Атињанците, со мал значај за надворешниот свет, примез за ова е прекуграничната Бојотија, кои не само што имале различни имиња, туку и годината им почнувала околу зимскиот период, околу краткодневницата, додека пак во Атина годината почнувала шест месеци подоцна, малку по долгодневницата, покрај тоа грчките месеци требало да почнуваат со првото видување на младиот месецмеѓутоа ова било одредувано локално и неистовремено, и во многу години месеците во две заедници се поклопувале, меѓутоа нема знави дека се потполно ускладени деновите во месецот, бидејќи не гледале причина за истото.
Разликата меѓу овие два соседни календара најверојатно ја одржувало традиционалното непријателство меѓу двата полиса, и доколку Бојоќаните зборувале на Јонскиот дијалект како и Атињаните можеби би имало преклопување во имињата на месеците, и како пример на ова е Јонскиот остров Делоскаде четири од дванаесете месеци биле викани исто како  и во атинскиот, меѓутоа не биле на исто место во годината, таму годината почнувала околу краткодневницата, како во Бојотија наспроти Атинската доминација од околу 479. до 314. п.н.е.
Видови на Календари
Атињанците всушност живееле под неколку истовремени календари, кои биле користени за утврдување на денот за различни цели, и колку некој календар бил значаен за поединецот зависело од неговиот начин на живот и местото во друштвото, и тие се поделени на :
{| !colspan="3"|Лето !colspan="3"|Есен !colspan="3"|Зима !colspan="3"|Пролет
Имиња на месеците
Првичната цел на овој календар била одредување на денот за религијски фестивали, и они опфаќале многу широка лепеза на активности, и Атинските месеци биле именувани боговите и фестивалите, и по ова се разликувал од останатите календари на пример во Сумерскиот и Бабилонскиот календар месеците се именувани о земјоделската активност во тој период од месецот што се извршувала, и многу атински фестивали имале врска со различни фази од земјоделскиот циклус, како шт биле фестивалите на сеидба и жетва.
Златиборски Округ
Златиборски Округ — округ кој се наоѓа во западниот дел на Република Србија и зафаќа површина од 6.142 квадратни километри, со што е најголемиот округ во Србија. Вклучува еден град и повеќе општини:
Вкупно 284.929 жители (Попис 2011). Седиште на округот е Ужице.
Споменици на културата
Еден од најстарите културни споменици во овој регион е Белата црква во Каран. Изградена е помеѓу 1340 и 1342 година, а потоа била живописана. Во градот Ужице има две цркви, и двете стари и интересни: црквата Свети Марко во Варош била изградена пред 1828 година, а црквата Свети Ѓорѓи, денешната соборна црква во Ужице, била изградена од 1842 до 1844 година.
Недалеку од Бајина Башта се наоѓа манастирот Рача од 13 век. Ја изградил Стефан Драгутин. Во текот на својата историја, овој манастир неколкупати бил разурнуван и обновуван. Последен пат (по Турците и австроунгарската војска ) Рача во 1943 година ја запалиле Бугарите. Манастирот е обновен по Втората светска војна и денес, поради убавината на иконостасот, се смета за исклучителен споменик на српската култура. Задужбина на кралот Драгутин на овие простори е црквата Свети Ахил во Ариље, по која Ариље го добило името.
Манастирот Свети Никола од 12 век се наоѓа во Бања кај Прибој, извесно време бил седиште на Дабробосанската епархија, а во негова близина била откриена богата ризница. Во селото Мажиќ се наоѓа црквата Св. Ѓорѓи исто така од 12 век, во која се наоѓала една од најстарите болници.
Денес во Ужице од стопански претпријатие постојат: валалница за бакар и алуминиум во Севојно, Металски комбинат „Први Партизан“, Текстилна индустрија „Фротекс“, Конфекција „Кадињача“ итн.
Автомобилската фабрика ФАП, која извезува камиони и автобуси низ светот, е изградена во Прибој, аздруженото претпријатие ФАП - ФАМОС произведува комерцијални возила. Денес, Прибој е попознат по бањата, која има исклучителен квалитет на вода, која лекува ревматски, кожни болести и стерилитет.
Демографија
Според пописот од 2002 година во областа Златибор има 313.396 жители. Разликата меѓу наталитетот и стапката на смртност во оваа област е -582, така што природниот прираст е -1,9 ‰. Најголем природен прираст има општината Сјеница со 199 жители (7,1 ‰ на ниво на општина), а најмал во градот Ужице -160 жители (-1,9 ‰ на ниво на општина). Податоците за природниот прираст се од 2004 година.
Морган Фриман
Морган Фриман (Morgan Freeman; р. ) — американски глумец, режисер, воздухопловец и раскажувач. Тој е номиниран за Оскар за неговите изведби во филмовите Street Smart, Driving Missy Daisy, The Shawshank Redemption и Invictius и истиот го добил во 2005тата година за изведбата во филмот ,,Девојка од милион долари”. Исто така има добиено Златен Глобус  и Награда од Здружението на филмски глумци. Тој се има појавено во голем број популарни филмови меѓу кои и во Unforgiven, Glory, Seven, Deep Impact, The Sum of All Fears, Bruce Almighty, Batman Begins, March of the Penguins, The Bucket List, Wanted, The Dark Knight и RED.
Глумечка кариера
Иако неговото прво кредитирано филмско појавување било во 1971 година во филмот Who Says I Can’t Ride a Rainbow? , тој прво станал познат во американските медиуми преку улогите во сапунската опера Another World и детската серија The Electric Company емитуванa од јавниот сервис за емитување (PBS), подоцна изјавувајќи дека требал порано да ги напушти истите улоги. На почетокот на раните осумдесетти години на минатиот век тој почнал на глуми истакнати споредни улоги во многу долгометражни филмови стекнувајќи репутација на мудри,  татковски ликови. Како што се стекнувал со слава почнал да ги добива големите улоги во 1989 година како ,,возачот Хоук (Hoke)” во филмот Driving Missy Daisy и улогата на ,,наредник мајор Равлинс (Rawlins)” во филмот Glory. Во 1994 година ја глуми улогата на осуденикот Ред во акламираниот филм The Shawshank Redemption. Истата година бил дел од жирито на 44-тиот Интернационален Берлински Филмски Фестивал. Исто така има глумено и во филмовите како што се Робин Худ : Крал на крадците, Unforgiven, Seven и Deep Impact. Во 1997 година заедно со Лори МекКрери (Lori McCreary) ја основал филмската продукција Revelations Entertainment и сестринската компнија за онлајн дистрибуција ClickStar. Фриман исто така бил домаќин на каналот Our Space на компанијата ClickStar со специјални изработени филмски клипови во кој ја споделувал својата љубов кон науката особено за истражувања во вселената и аеронаутиката. По три филмски претходни номинации како номинација за споредна улога во филмот Street Smart, номинација за главна улога во филмот Driving Miss Daisy и номинација за улогата во филмот the Shawshank Redemption конечно ја добил наградата за Оскар за споредна улога за неговата изведба во филмот ,,Девојка од милион долари” на 77-мите награди за Оскар. Тој е познат по својот карактеристичен глас со што често се појавува и во улога на раскажувач. Само во 2005 година се појавува како раскажувач во два филма, War of The Worlds и докуметарниот филм кој е добитник на оскар March of the Penguins.
Фриман се појавува во улогата на Бог во филмот ,,Семоќниот Брус” и неговото продолжение ,,Семоќниот Еван” како и во улогата на Луциус Фокс во критикуваниот комерцијален успех, филмот ,,Бетмен почнува” како и неговото продолжение во 2008 година ,,Темниот витез”. Исто така се појавил и во филмот на Роб Рејнер (Rob Reiner) во 2007 година ,,The Bucket List” заедно со Џек Николсон (Jack Nicholson). Заедно со Кристофер Ваелкен (Christopher Walken) и Вилијам Х. Мејси (William H. Macy) глумел во филмот ,,The Maiden Heist” кој бил дирекно пуштен во видео продажба поради финансиските проблеми на компанијата за дистрибуирање. Во 2008 година Фриман се вратил на Бродвеј за да соработува со Френцис МекДорманд (Frances McDormand ) и Питер Галахер (Peter Gallagher) за ограничена обврска во претставата на Клифорд Одест (Clifford Odets), ,,The Country Girl” режирана од Мајк Николс (Mike Nichols). Исто така имал во план да направи филм заснован на животот на Нелсон Mендела (Nelson Mandela ). На почеток се обидувал да ја добие автобиографијата на Мендела именувана како Long Walk to Freedom ,,Долгиот пат до слободата” која била адаптирана во завршенo сценарио, но не била финализирана. Во 2007 година ги откупил филмските права за сè уште не издадената книга од Џон Карлин (John Carlin) која била објавена во 2008 година именувана како “Играјќи со непријателот: Нелсон Мендела и Играта која направи нација”. Клинт Иствуд го режирал биографскиот филм за Нелсон Мендела именуван како Invictus во кој Морган Фриман ја играл улогата на Мендела додека Мет Дејмонд ја играл улогата на капитен на рагби тим Франсоа Пајнар (Francois Pienaar). Во октомври 2010 година Фриман одиграл улога заедно со Брус Вилис (Bruce Willis) во филмот Red. Последниот проект на Фриман е филмот режиран од Дени Де Вито (Danny DeVito ), Шарлот Дојл (Charlotte Doyle) во кој ќе глуми и ирскиот глумец Пирс Броснан (Pierce Brosnan) и е закажан за снимање на почетокот на 2012 година.
Други ангажмани
Во јули 2009 година Фриман бил еден од презентерите на концертот 46664 (славејќи го роденденот на Нелсон Мендела) во салата на ,,Radio City Music Hall” во Њујорк. Фриман бил првиот американец кој забележал резултат на екстремната 19та голф дупка во одморалиштето Legend Golf & Safari Resort.
На 65 годишна возраст тој се здобил со приватна лиценца за пилот. Тој поседува или поседувал три приватни летала вклучувајќи и Cessna Citation 501 млазен авион и Cessna 414 авион со два мотора. Во 2007 година купил приватен млазен авион за долги релации од типот Emivest SJ30 кој му бил доставен во декември 2009 година. Има дозвола да ги вози сите од споменатите авиони. На 4 јануари 2010 година Фриман го заменил Валтер Крнкајт (Walter Cronkite) како воведен глас во вечерните вести на продукциската куќа CBS во кој главен водител е Кејти Курик (Katie Couric). CBS ја означува потребата за доследност во најавувањата на обичните вести како и за специјалните извештаи како главна причина за промената. Од 2010 година тој е домаќин и раскажувач раскажувач на телевизиското шоу Through The Wormhole на телевизиската куќа Discovery Channel. Исто така ќе има и улога на првата песна во вториот албум на пејачот B.o.B (Боби Реј Симонс Помладиот) насловен како Strange Slouds. Во септември 2011 година Фриман ја играл улогата на судијата Давид Бојс (David Boies), заедно со Џон Литгоу (John Lithgow) во Бродвеј дебито на драмата на Дустин Ленс Блек (Dustin Lance Black') насловена како “8” – театарска интерпретација на федералното судење кое ја поништи забраната од предлогот 8 на Калифорнија за брак од ист пол. Изведбата била одржана во театарот Јуџин Онил (Eugene O'Neill) во Њујорк за собирање на пари за Американската фондација за еднакви права.
Фамилија
Фриман бил оженет со Џенет Адаир Бредшо (Jeanette Adair Bradshaw) од 22 октомври 1967 година па сè до 1979 година. Потоа се оженил со Мирна Коли-Ли (Myrna Colley-Lee) на 16 јуни 1984 годниа. Се разделиле во декември 2007 година. Адвокатот на Фриман кој е исто така и негов бизнис партнет, Бил Лукет (Bill Luckett), во август 2008 година изјавил дека Морган Фриман и неговата жена се во процес на развод. На 15 ти септември 2010 година нивниот развод бил во завршна фаза во Мисисипи. Ја посвоил ќерката од својата прва жена и заедно имале и четврто дете. Во 2008 година во телевизиската серија ,,African American Lives 2” е откриено дека пра пра предците на Фриман биле робови кои мигрирале од Северна Каролина во Мисисипи. Фриман открил дека неговиот пра пра дедо кој бил белец живеел заедно и бил закопан покрај неговата афроамериканска пра пра баба кои не можеле легално да се венчаат во тоа време во јужните делови на САД.
Имот
Морган Фриман живее во Чарлстон, Мисисипи (Charleston, Mississippi) и во градот Њујорк. Тој е косопственик и управува со Мадиди (Madidi), добар вечерен ресторан како и со блуз клубот Ground Zero. Двата локали се наоѓаат во Кларксдејл, Мисисипи (Clarksdale, Mississippi)
Сообраќајна несреќа
Морган Фриман бил поврден во автомобилска сообраќајна несреќа близу Рулвил, Мисисипи (Ruleville, Mississippi,) ноќта на 3 август 2008 година. Возилото со кое патувал, Нисан Максима (Nissan Maxima) произведено во 1997 година излетало од патот и се превртело неколкупати. Тој заедно со сопатничката Демарис Мејер (Demaris Meyer) биле спасени од возилото употребувајќи ја хидрауличната направа ,,вилици на животот”(Jaws of Life). Фриман бил пренесен со медицински хелихоптер во Регионалниот медицински центар во градот Мемфис (Memphis). Полицијата не сметала дека причина за несреќата бил алкохолот. Фриман бил присебен по несреќата при што направил шега дека фоторепортер го сликал на местото на несреќата. При несреќата го скршил неговото рамо, рака и лакт и имал операција на 5 август 2008 година. Докторите го оперилале четири часа со цел да го поправат оштетувањето на нервите во неговото рамо и рака. Во емисијата Пирс Морган вечерва (Piers Morgan Tonight) која се емитува на телевизијата Си Ен Ен (CNN), Фриман изјавил дека е леворак но не може да ги мрда прстите на неговата лева рака. Тој носи ракавица која е под компресија со цел да не му се згрутчи крвта поради тоа што не може да ги мрда прстите. Неговиот публицист најавил дека се очекува негово целосно заздравување. Мејер неговата сопатничка го тужела за небрежност тврдејќи дека пиел алкохол истата вечер во која се случила несреќата.
Верувања
На интервју на телевизиската куќа Си Ен Ен (CNN) Фриман го одбил тврдењето дека е ,,човек на Бога”, кажувајќи дека ,,прашањето на вербата е се она во што всушност верувате. Голем дел од тоа што се дискутира во науката го прифаќаме врз основа на верба, поставуваме теорија и сè додека таа теорија не е побиена, ние веруваме дека таа е точна".
Добротворна работа
Во 2004 година, Морган Фриман заедно со други луѓе, го основал Фондот за помош на Гренада со цел да им помогне на луѓето кои биле погодени од ураганот „Иван“. Фондот за помош на Гренада е организација која се залага да обезбеди ресурси за луѓето кои живеат во пределите погодени од ураган или големи бури. Фриман работел и како раскажувач на мали клипови за глобални организации, како што е „Една земја“ чии цели вклучуваат зголемување на свеста за природните непогоди. Исто така, тој бил раскажувач во клипот „Зошто сме тука“ кој може да се види на официјалната интернет-страница на „Една Земја“. Покрај тоа, тој има донирано пари за хиподромот во градот Старквил, (Starkville), кој е дел од Државниот универзитет на Мисисипи.
Фриман јавно го критикува прославувањето на „Месецот на црнечката историја“ и не учествува во таквите настани, кажувајќи: „Не сакам месец на црнечката историја. Црнечката историја е и американска историја“. Тој кажува дека единствен начин да се сопре расизмот е да се престане да се зборува за тоа и забележува дека не постои „Месец на белата историја“. На едно интервју во емисијата „60 минути со Мајк Валac“ изјавил: „Ќе престанам да те викам бел човек и ќе те замолам да престанеш да ме викаш црн човек“. Фриман го поддржувал предлогот, кој пропаднал, за измена на државното знаме на Мисисипи кое го содржи борбеното знаме на Конфедерацијата.
Политика
Mорган Фриман ја поддржувал кандидатурата на претседатлеските избори во 2008 година на Барак Обама иако изјавувал дека нема да се придружи на кампањата. Тој раскажувал на настанот ,,Халата на претседателите” заедно со Барак Обама чија фигура била додадена во изложбата. ,,Халата на претседателите” била повторно отворена на 4 јули 2009 година во Дизни Ворлд ( Walt Disney World Resort ) во Орландо, Флорида. Фриман му се придружил на претседателот на Соединетите Американски Држави, Бил Клинтон, претседателот на комитетот за обложување на Соединетите Американски Држави, Сунил Џулати (Sunil Gulati) и играчот од средниот ред на екипата USMNT, Лендон Донован ( Landon Donovan ) во средата на 1 декември 2010 година во Цирих за финалната презентација на комитетот за обложување на Соединетите Американски Држави, до ФИФА за светското првенство во фудбал во 2022 година. Морган Фриман отворено покажал негодување во септември 2011 година во емисијата ,,Пирс Морган вечерва” (Piers Morgan Tonight) која се емитува на телевизијата Си Ен Ен (CNN), кога тој  го обвинил движењето ,,Tee Party” за расизам. Тој изјавил дека движењето ,,Tee Party” користи ,,политика, јавно искажана, која треба да направи сè со цел Обама да добие само еден мандат. Што подразбира тоа, што означува тоа? По ѓаволите со земјата. Ќе направиме се што е потребно овој црн човек да го извадиме од тука”. Пирс Морган возврати со следната изјава: ,,Но дали тоа значи дека е расизам?.. Нели ви го кажале тоа за кој било демократ? “. Фриман возвратил ,,Тоа е расистички.... (подемот со движењето,,Tee Party”) ја покажува слабата и мрачната страна на Америка. Ние треба да бидеме подобри од тоа. И навистина сме. Затоа сите луѓе беа во солзи кога Обама беше избран за претседател. Погледнете што сме – тоа е Америка. Потоа тоа се смени, бидејќи овие луѓе се појавија од никаде, исто како кога допираш каллива вода”. Фриман беше критикуван за неговите коментари, црниот републикански кандидат Херман Кејн изјави дека коментарите биле ограничени како и тоа дека повеќето од тие кои го критикуваат движењето ,,Tee Party” воопшто не ни биле на состанок на тоа движење. И глумецот Адам Болдвин изјави ,,Проблемот е во содржината на карактерот и политиката на Обама а не од која раса припаѓа тој”.
Почести
На 28 октомври 2006 година, Морган Фриман бил одликуван на првото додоелување на наградите за најдобрите во Џексон, Мисисипи (Jackson, Mississippi), кога му било дадено признание за животно дело за неговата работа на големото платно. На 13 мај 2006 година, тој добил почесна диплома од државниот универзитет „Делта“ за доктор на науки во областа на уметноста и литературата. Во 2008 година, во емсијата „Американско-африкански живот 2“ била опишана семејната историја на Морган Фриман при што тестот на неговата ДНК покажал дека е потомец на народите Сонгаи и Туарези, кои потекнуваат од државата Нигер.
Чилеански антарктички институт
Чилеански антарктички институт (ЧАИ) — техничко тело зависно од Министерството за надворешни работи на Чиле, кое е управувано со органски статут одобрен со закон бр. 82, објавен во Службен весник на 19 март 1979 година. Тој е задолжен за поттикнување на развојот на научни, технолошки и иновативни истражувања на Антарктикот.
Институтот бил основан на 29 мај 1964 година во Домот на честа на Универзитетот во Чиле, во градот Сантијаго, а од 2003 година го има своето главно седиште во Пунта Аренас, главниот град на регионот Магаљанес и Чилеански Антарктик
Историја
Интересот на Чиле за антарктичкиот континент како место за соработка во научниот развој бил консолидиран со учество на самити како што се Меѓународната геофизичка година (1957) и потпишувањето на Антарктичкиот договор (1959), во кои било одлучено да се формира делот на Чилеански Научен комитет за истражување на Антарктикот, Националниот комитет за истражување на Антарктикот. Научниот комитет за истражување на Антарктикот, чии членови доаѓаат од 43 различни земји, е одговорен за иницирање, развој и координирање на научни истражувања со меѓународен квалитет на Антарктикот и Јужниот Океан. Како интердисциплинарен комитет на Меѓународниот совет за наука, тој обезбедува совети за меѓународните тела, како што се Консултативните состаноци на Договорот за Антарктикот, Рамковната конвенција на Обединетите нации за климатски промени и Меѓувладиниот панел за климатски промени.
Како резултат на оваа иницијатива и по учеството на Чиле на Вториот консултативен состанок на Антарктичкиот договор, за прв пат се размислувало за создавање на Антарктички институт со техничка и автономна насока. Следната година, првиот предлог претставен на Конгресот од страна на министерот за надворешни работи, Карлос Мартинез Сотомајор бил редизајниран.Чилеанскиот Антарктички институт (ЧАИ) бил основан со Законот бр.15.266 на 10 септември 1963 година. Во Службен весник на 10 октомври истата година бил објавен официјално. Инаугурацијата на новата институција била на 29 мај 1964 година, во Домот на честа на Универзитетот во Чиле.
Институтот ги започнал своите активности под водство на адмиралот Хорхе Араос (прв директор на) и Питер Велкнер Матершон (прв раководител на Научниот оддел). Првично немало канцеларии или персонал, но тие користеле простори донирани од службеници од Министерството за надворешни работи блиски до прашањето на Антарктикот: Лусија Рамирез, Оскар Пиноче, Сантијаго Бенадава, меѓу другите
Истата, 1964 година, бил создаден научниот оддел, кој ги примил заинтересираните да учествуваат во Првата чилеанска експедиција на Антарктикот1964-1965 година. Експедицијата била промовирана од Националниот комитет за истражување на Антарктикот поради крајот на Антарктичката програма на Универзитетот во Чиле и недостатокот на инфраструктура во неодамна создадениот Чилеански антарктички институт. Оваа експедиција била дел од XIX кампања на Чилеанската морнарица и се фокусирала на дисциплини како биологија, екологија, геологија и метеорологија, покрај архитектонската работа за изградба на место за слетување и изградба на куќа за набљудување вулкани.
Меѓу пионерите се истражувачите Алехандро Форч Петит, координатор на мисијата; Браулио Араја, Валдо Аравена, Рене Коварубијас, Роберто Араја, Франциско Ерве, Хуго Виљароел и Милтон Кирога, од Универзитетот во Чиле, заедно со професорот на Универзитетот во Консепсион, Хуго Мојано; метеоролозите Марио Ариагада и Анхел Конча, од Метеоролошката управа на Чиле; и архитектот Мајрус Гартоф, од чилеанските воздухопловни сили.
До крајот на годината, ЧАИ веќе ги имал своите први „позајмени“ канцеларии на првиот кат на Министерството за јавни работи, а раководниот кадар бил речиси завршен. Со овој човечки тим, малку средства и логистичка поддршка на вооружените сили, започнала да се структурира Чилеанска програма за Антарктикот, базирана на реципрочна соработка со постоечките научни центри во земјата.
Кон крајот на 1965 година, Научниот оддел веќе имал советници за атмосферски, биолошки и копнени науки, функција која ја извршувале Виктор Дезерега, Владимир Хермосила и Оскар Гонзалес-Феран, соодветно. Со помош на овие соработници, било овозможено да се организираат, во некои случаи за прв пат во земјата, состаноци со специјалисти за секоја тема, што овозможило да се дефинираат долгорочни планови во различни области од научен интерес на Антарктикот и ангажирање на заинтересирани центри во својот развој.
Во 1960-тите и 1970-тите, ЧАИ поддржувал шест до дванаесет научни иницијативи по сезона, многу за долгорочно следење. Во првите триесет години, предизвикот бил да се регистрира што „имало“ во тој екосистем, според професорот Анелио Агуајо, кој учествувал во Втората научна експедиција на Антарктикот (1965-1966), заедно со студентот Даниел Торес, и двајцата како дел од Универзитетот во Чиле.
Има и такви кои велат дека Првата антарктичка експедиција одговара на онаа спроведена во сезоната 1964-1965 година. Сепак, некои сметаат дека првата одговара на сезоната 1980-1981 година, бидејќи била прва изведена целосно со брод на целото негово располагање.
Во 1978 година, бил создаден Советот за политика на Антарктикот и следната година институтот станал овластен да организира и води експедиции, директно да презема научно-истражувачка работа и да одржува сопствени бази на Антарктикот. Ова дало нов поттик за поларните истражувања.
Овие експедиции се спроведуваат секоја година, од 1964 година до денес. Институтот организира, планира, води и координира научни експедиции на Чилеанската Антарктичка територија. Планирањето и координацијата на експедициите започнува, приближно, во април секоја година, по одобрувањето на проектите, а следните месеци се подготовка за експедициите што се изведуваат во летниот период, кој обично е помеѓу месеците од ноември до март.
Деценијата од 1990 до 2000 година била карактеризирана со напор да се модернизира инфраструктурата на институтот и да се иницира истражување во рамките на Белиот континент, во секторот Патриотски Планини, еден од влезовите на географскиот Јужен Пол. Пресвртниците од овој период се првата изградба на базата „Професор Хулио Ескудеро“, во 1995 година, со средства од Регионалната влада на Магаљанес и Чилеански Антарктик, и базата „Антонио Хунеус“ во 1999.
Помеѓу годините 1995-2000 и 2001-2005 година, се истакнал и почетокот на телемедицинските студии во базите „Генерал Бернардо О'Хигинс“, „Претседател Едуардо Фреј“ и Ескудеро; работа на палеофлора, екологија на китовите, студии и заштита на крзнената фока, глациологија, работа на атмосферски и вселенски науки и истражување на историска археологија. Периодот, исто така, ја истакнал промената на седиштето на ЧАИ во градот Пунта Аренас во 2003 година, со цел да се промовира екстремниот град како порта кон Белиот континент.
Правното тело што ја дало својата структура на сегашниот Чилеански антарктички институт е Уредбата со сила на законот бр.19 и одржува свои бази на Антарктикот. Дополнително, во наведената уредба институтот е дефиниран како техничко тело зависно од Министерството за надворешни работи, кое ужива целосна автономија во прашања поврзани со прашањата на Антарктикот од научна, технолошка и дисеминациона природа и е единственото тело кое е одговорно за решавање овие работи. Неговата главна мисија е да ги планира, води и координира научните и техничките активности што државните агенции, или соодветно овластени лица, ги спроведуваат на Чилеанската Антарктичка Територија.
Во рамките на своите истражувачки програми, Чилеанскиот антарктички институт станал пионер во студиите за копнена и морска екологија, со учество, меѓу другото, на еколошката група што д-р Франциско Ди Кастри ја создал на Факултетот за ветеринарна медицина на Универзитетот во Чиле. Бил и пионер во меѓународната научна соработка, во интеграцијата на регионалните академски центри и во цивилно-воените односи. Во исто време, било промовирано изданието на Научната серија и Билтенот за дифузија на ЧАИ (Чилеански Антарктички Билтен), кој трае до ден-денес.
Седиште
Преку ова пребројување, може да се забележи развојот што го имал Чилеанскиот антарктички институт во своите 55 години од своето постоење, поттикнат од растечката научна активност произлезена од самиот Институт, како и од меѓународните обврски преземени во рамките на Антарктичкиот договор. Ова го прави седиштето на Институтот нешто фундаментално за исполнување на функциите што му се доверени во заштитата на интересите на Чилеански Антарктик. Покрај главното седиште сместено во градот Пунта Аренас, главен град на регионот Магаљанес и Чилеански Антарктик, Институтот има уште три зависности.
Мисија
Мисијата на ЧАИ е да се усогласи со Националната антарктичка политика (ПАН) преку охрабрување на развојот на научни, технолошки и иновативни истражувања на Антарктикот според меѓународните канони; ефикасно учество во Антарктичкиот договор и меѓународни форуми; зајакнување на Пунта Аренас како порта кон Антарктикот; спроведување на акции за ширење и проценка на знаењето на Антарктикот до националната заедница и советување на властите за прашањата на Антарктикот.
Инфраструктура на Антарктикот
Од базите што ги има Чиле на Чилеанската Антарктичка Територија, три се управувани од Чилеанскиот антарктички институт: базата „Професор Хулио Ескудеро“, „Гиљермо Ман“ и „Јелчо“. Овозможени се за сместување и имаат основна инфраструктура за развој на научните дејности.
Чилеанскиот антарктички институт е претставен на Антарктикот од страна на шефот на базата, бројка што одговара на највисоката власт за време на развојот на експедициите. Во рамките на функциите на раководителот на базата се координацијата, надзорот и посредувањето на научните активности што се вршат. Евентуално, ќе има активна улога во организацијата на семинари и работилници на меѓународно и мултидисциплинарно ниво.
Публикации
Чилеанскиот антарктички институт има две списанија со научни публикации. Од една страна, Чилеанскиот Антарктички Билтен чија крајна цел е двапати годишно да ја собира активноста што ја спроведува Чилеанскиот антарктички институт, како институционално, така и во однос на антарктичката наука, преку информации за вести, интервјуа и написи за науката. Од друга страна, ИЛАИА, годишна публикација, чија содржина е на англиски јазик и има за цел да ја шири Националната програма за наука на Антарктикот и нејзиниот напредок на меѓународно ниво.
Библиотека
Библиотеката е родена од потребата за информации од луѓе кои работат на поларното поле додека Институтот напредувал во своите проучувања. Започнала со набавка на книги за внатрешна употреба. Постепено, бројот на примероци растел и во 1967 година било неопходно да се има библиотекар. Последователно, тие почнале да даваат заеми во собата. Библиографскиот фонд почнал да расте во материјал, па станало неопходно да се организира документацијата во библиографски записи и моментално книгите може да се пребаруваат преку платформата „Марко Поло на Чилеанскиот Антарктик Институт“.
Пи1 Лебед
Пи¹ Лебед (π¹ Лебед, скратено Пи¹ Леб, π¹ Леб) — двојна ѕвезда во северното соѕвездие, Лебед. Може да се види со голо око, нидејќи заеничката привидна ѕвездена величина од 4,66. Растојанието до системот може грубо да се пресмета со употреба на годишната промена на паралаксата од 1,89 mas, што дава пак растојание од околу 1.700 светлосни години од Сонцето, со плус или минус неколку стотина светлосни години.
Двете составници се означени како Пи¹ Лебед A (официјално именувана како Азелфафаге, традиционалното име за системот) и B.
Именување
π¹ Лебед е ѕвезда со Бајерова ознака. Ознаките на двете составници се Пи¹ Лебед A и B изведенки од начинот на запишување според Вашингтонскиот повеќекратен каталог (WMC) за повеќе ѕвездени системи, прифатени и од МАУ.
во употреба е и традиционалното име Азелфафаге, изведено од Арапски ظلف الفرس Дилф ел фарас што значи „коњска трага“ или (најверојатно) ذيل الدجاجة Даил ел дајајах што значи „кокошкина опашка“. Во 2016 година, МАУ организирала работна група за ѕвездени имиња (РГЅИ) да ги катологизира и стандардизира соодветните имиња на ѕвездите. Оваа работна група го одобрила името Азелфафаге за Пи¹ Лебед на 12 септември 2016 година и е вклучено во списокот на одобрени ѕвездени имиња според МАУ. За имињата на членовите на повеќекратни ѕвездени системи, и каде не се користи ознака буква за составните составници, работната групавели дека имињата треба да се доделуваат според сјајноста на составниците - во овој случај најсјајната составница Пи¹ Лебед A.
Својства
Ова е едноллиниска спектрална двојна ѕвезда со блиска, кружна орбита, со период од само 26,33 денови. Примарната, составница A, е малку развиена B-тип подџиновска ѕвезда со ѕвездена класификација B3 IV. Се проценува дека е со маса 10 пати поголема од масата на Сонцето и со полупречник околу 5,6 пати поголем од сончевиот полупречник. Ѕвездата зрачи со сјајност 16.538 пати поголема од Сончевата сјајност офд нејзината надворешна атмосфера при делотворна температура од околу 18.360 K. Се претпоставува дека е со старост од 25 милиони години и се врти со ѕвездена брзина од 55 км/с.
Езериште (Бистра)
Езериште — заезерната мочурлива висорамнина на планината Бистра. Месноста Езериште е сочинета од неколку локви, бари, мочуришта и езерца, длабоки до половина метар, кои се наоѓаат во подножјето на гребенот и врвот Голем Рид на северозападната огранка наречена Чаушица, помеѓу месностите Планиница и Лекочере во непосредната близина на Сенечко Езеро. Дел од водите на Езериште се сливаат малата планинска рекичка Беличица на исток, а дел во Сув Дол над Сенце кон север.
Магура
Магура (Măgura) — општина во округот Бакау во Романија.
Седма крстоносна војна
Седмата крстоносна војна се водела од 1248 до 1254 година и ја предводел францускиот крал Луј IX Свети против Египет. Крстоносците го освоиле Дамиет, но Луј бил заробен близу Каиро, при што подходот бил откажан и кралот ослободен со откуп.
Застава 10
Застава 10 — автомобил кој се произведува во Крагуевац, Србија. Заснован е на автомобилот фиат пунто Mark 2b. Ова е најсовременото возило на оваа марка.
Автомобилот е опремен со клима уред, воздушни перници, ЦД-плеер и други современи елементи.
Седма крстоносна војна
Битки
Во тоа време Франција била една од најсилните држави во Европа, бидејќи Катарската крстоносна војна ја ставила Прованса под париска контрола. Во текот на три години, Луј собирал црковна десетина, па во 1248 година, тој и неговата војска од околу 15.000 луѓе меѓу кои 3.000 витези и 5.000 стрелци со самострел отпловиле со 36 бродови од Ег-Морт и Марсеј. Подготовката на Луј за собирање финансии за оваа крстоносна војна била добро органзиирана, иако многумина благородници кои му се придружиле на Луј морале да позајмат пари од кралската каса, а самата крстоносна војна изглела многу скапа.
Војската стигнала во Кипар и зимата ја поминала таму. Во 1249 година пристигнале во Дамиета на Нил. Египет, според Луј, обезбедува база од која ќе го нападне Ерусалим, а египетското богатство и снабдување со жито ќе ги одржуваат крстоносците снабдени. На 6 јуни Дамиета била заземена со мал отпор од Египќаните, кои се повлекле до Нил. Луис успеал да изгради простор за целиот камп за крстоносците со дрво од 24 заробени египетски катапулти. Поплавата на Нил, сепак, не била земена предвид, и наскоро Луј и неговата војска биле опколени со вода во Дамиета шест месеци, каде што витезите седеле и уживале во пленот на војната. Луј го игнорирал договорот склучен за време на Петтата крстоносна војна дека Дамиета треба да се даде на Кралството Ерусалим, сега мала заедница во Ако, но тој воспоставил архиепископија таму (под надлежност на латинскиот патријарх Ерусалимски) и го користел градот како база за директни воени операции против муслиманите во Сирија.
Во ноември, Луј тргнал со војската кон Каиро, а во тоа време починал султанот на Египет, Ас-Салих Ејуб. Силите предводени од Роберт I од Артоа, заедно со темпларите и англиските војници предводени од Вилијам II Лонгеспе, го нападнале египетскиот камп кај Гидеила, и тргнале кон Мансура каде биле поразени во Битката кај Мансура. Роберт и Вилијам биле убиени, и само мал број војници преживеале. Во исто време, силите на Луј биле нападнати од Бајбарс, командантот на војската и иден султан. Луј бил поразен, но не се повлекол кон Дамиета, туку направил опсада на Мансура, што завршило со глад и смрт за крстоносците.
Во март 1250 година, Луј конечно се обидел да се врати во Дамиета, но бил заробен во Битката кај Фарискур, каде што неговата армија била уништена. Луј се разболел од дизентерија, и бил лечен од арапски лекар. Во мај бил откупен за 800.000 безанти, од кои половина требало да се платат пред кралот да го напушти Египет. Договорот за откуп подразбирал дека Дамиета треба да биде напуштена од крстоносците. По ова, тој го напуштил Египет, и заминал за Ако, една од малкуте места што ги држеле крстоносците во Сирија.
Последици
Луј направил сојуз со Мамелуците, кои во тоа време биле непријатели на султанот од Дамаск, и од новата база во Ако, се обидел да обнови други градови, посебно Јафа и Сидон. Иако таму Кипарското Кралство полагало право, сепак владеел Луј. Во 1254 година, Луј ги потрошил парите, и морал да се врати во Франција, бидејќи починала мајка му која била регент во негово отсуство, Бланка Кастиљска. Пред да замине, Луј оставил француски гарнизон во Ако, на трошок на француската круна. Гарнизонот останал таму до падот на Ако во 1291 година. Оваа крстоносна војна била неуспешна, но Луј многумина го сметале за светец, па ваквата негова слава му обезбедила поголем авторитет во Европа од царот на Светото Римско Царство. Во 1270 година, тој се обидел со друга крстоносна војна, која исто така завршила неуспешно.
Настаните од Седмата крстоносна војна биле запишани од Жан де Жуанвил, кој учествувал во крстоносната војна, од Матеј Париски и од многумина муслимански историчари.
Шенефелд (Штајнбург)
Шенефелд (Schenefeld) — општина во округот Штајнбург, во Шлезвиг-Холштајн, Германија. Се наоѓа околу 14 километри северно од градот Ицехо.
Општината претставува административно седиште на истоимената општинска заедница.
Осма крстоносна војна
Осмата крстоносна војна била покрената од страна на францускиот крал Луј IX Свети против Тунис во 1270 година, со цел да се добие поддршка за крстоносните подходи. Многу брзо по стапувањето на африканско поле, царот умира. Водството било преземено од страна на неговиот брат Карло I Анжујски, кој по опсадата на градот Тунис потпишал мировен договор за слободна трговија.
Луизентал
Луизентал (Luisenthal) — општина во округот Гота, во Тирингија, Германија.
Лазе (Брежице)
Лазе (словенечки: Laze) — населба во Општина Брежице во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Маргинени
Маргинени (Mărgineni) — општина во округот Бакау во Романија, во која живеат 8.132 жители.
Инцест
Инцест или родосквернавење е сексуален контакт помеѓу лица кои се наоѓаат во блиско сродство. Инцестот е забранет со закон или со обичаите. Овие забрани (и казни) имаат за цел да ја спречат и потиснат најсилната и најстарата човечка едипална желба - агресивноста кон таткото како соперник и инцестуозната желба кон мајката. Инцестот е универзална појава и универзален табу, меѓутоа постојат варијацијии во зависност од средината. Во основа, колку е поблиска роднинската врска, толку е понагласено табуто кое го забранува или осудува стапувањето во сексуални односи меѓу луѓето со крвно сродство.
Деветта крстоносна војна
Деветтата крстоносна војна траела од 1271 до 1272 година и бил против египетскиот султан Бајбар и неговиот обид да ги уништи крстоносните земји. На чело на подходот застанал принцот Едвард кој успеал да го спречи во тоа барем за две децении.
По паѓањето на Антиохија (1268), Триполи (1289) и Акар (1291) последните траги од христијанската окупација на Сирија полека исчезнале.
Ибшир Мустафа-паша
Ибшир Мустафа-паша (ابشير مصطفى پاشا) — отомански државник со потекло од Абхазија, внук на управителот и бунтовник Абаза Мехмед-паша, и истакнат учесник бунтовник во Џелали. Тој бил голем везир на Отоманското Царство од 28 октомври 1654 до 11 мај 1655 година. Тој исто ткак бил отомански управник на Дамаск (покраина) во 1649 година. Тој бил дамат (зет) во Отоманска династија, бидејќи бил оженет за отоманска принцеза.
Основен суд Охрид
Основен суд Охрид — суд со основна надлежност сместен во градот Охрид и го опфаќа подрачјето на општините Охрид и Дебрца. Воедно, овој суд има и проширена надлежност за подрачјето на судот во Охрид.
Судот во Охрид ја извршува судската власт во прв степен во рамките на гореспоменатите општини. Основниот суд во Охрид одлучува за сите дела во прв степен по кривични дела и прекршоци извршени на подрачјето на општините.
Историја
Основниот суд во Охрид, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.
Внатрешна организација
Основниот суд во Охрид е поделен на пет одделенија: приемно, граѓанско, прекршочно, кривично и извршно одделение.
Список на столбови и кули во Истанбул
Ова е список на столбови и кули во Истанбул, Турција:
Дејвид Николс
Животопис
Дејвид Николс е роден на 30 ноември 1966 година. Завршил англиска книжевност и драма на Универзитетот во Бристол, а потоа посетувал обука за глумец на Американската музичка и драмска академија во Њујорк. На почетокот работел како глумец при што имал некои помали улоги, а истовремено започнал да чита сценарија на радио и телевизија. Исто така, тој бил уредник на сценарија во неколку телевизиски и продукциски куќи. Николс живее во Лондон со партнерката Хана со која има две деца.
Творештво
На почетокот од кариерата Николс направил неколку адаптации на англиски класици за потребите на „Би-би-си“. Во 2003 година го објавил првиот роман „Прашање за десет бода“, две години подоцна го објавил романот „Дублер“, а во 2009 година и третиот роман „Еден ден“. Исто така, тој е автор на сценаријата снимени според неговите книги.
Џедкаре Исеси
Џедкаре Исеси (познат на грчки јазик како Танхерес) бил осмиот и претпоследен фараон на Петтата египетска династија од крајот на 25 век п.н.е. до средината на 24 век п.н.е., за време на Старото Кралство. Џедкаре го наследил Менкаухор Каиу и бил заменет од Унас. Неговите односи со двата од овие фараони остануваат непознати, иако често се претпоставува дека Унас бил син на Џедкаре, благодарение на непреченото предавање на власта меѓу нив.
Црква „Св. Петка“ - Бистренци
Света Петка — главна селска црква во демиркапиското село Бистренци, Македонија.
Џедкаре Исеси
Џедкаре веројатно владеел повеќе од 40 години, што навестувало нов период во историјата на Старото Кралство. Спротивно на дотогашната традиција која постоела уште од времето на Усеркаф, Џедкаре не изградил храм за богот на сонцето Ра, што веројатно било поради подемот на Озирис во египетскиот пантеон. Уште поважно, Џедкаре извршил сеопфатни реформи на египетската државна администрација. Тој, исто така, ги реорганизирал погребните култови на неговите предци погребани во некрополата Абусир и го реформирал свештенството.
Црква „Св. Петка“ - Бистренци
Црквата се наоѓа надвор од селото, а околу нејзе се наоѓаат селските гробишта.
Џедкаре Исеси
Џедкаре испраќал експедиции на Синај за да набави бакар и тиркиз, во Нубија за злато и диорит и во легендарната земја Пунт за темјан. Зборот „Нуб“, што значи злато, за првпат бил запишан наместо Нубија, за време на владеењето на Џедкаре. За време на неговото владеење, Египет, исто така, ги продолжил трговските односи со брегот на Левант и извршил рации во Ханаан. Една од најраните претстави на битка или опсада била пронајдена во гробот на Џедкаре.
Црква „Св. Петка“ - Бистренци
Местоположба
До црквата се стигнува преку земјен пат, кој продолжува до брегот на реката Вардар.
Џедкаре Исеси
Џедкаре бил погребан во пирамида во Сакара по име Нефер Џедкаре („Џедкаре е совршен“), која сега е руинирана поради кражбата на камен од надворешниот ѕид за време на антиката. Во погребната комора сè уште била мумијата на Џедкаре, кога била ископана во 1940-ти години. Испитувањата на мумијата откриле дека тој починал на свои педесетти години. По неговата смрт, Џедкаре бил предмет на култ кој траел најмалку до крајот на Старото Кралство. Тој бил особено обожуван за време на средината од Шестата династија, чии фараони принесувале богати жртви на неговиот култ. Археолошките докази сугерираат продолжување на постоењето на овој погребен култ низ многу подоцнежното Ново Кралство (околу 1550-1077 п.н.е.). Џедкаре, исто така, бил запаметен од старите Египќани како фараонот на везирот Птахотеп, наводниот автор на Максимите на Птахотеп, едно од најраните дела на филозофската мудрост.
Црква „Св. Петка“ - Бистренци
Историја
Црквата започнала да се гради во 1967 година, а била осветена во 1971 година.
Борење на Летните олимписки игри 2012
Натпреварите во борење на Летните олимписки игри 2012 беа одржани од 5 август до 12 август, во ЕкСел Центарот во Лондон. Натпреварувањето било поделено во две дисциплини, слободен стил и грчко-римски стил, кои биле поделени во различни тежински категории. Мажите се натпреваруваат во двете дисциплини, додека женските натпреварувачки учествуваат во дисциплината слободен стил. Вкупно осумнаесет златни медали биле поделени. Борењето било дел од програмата на сите Олимписки игри освен на игрите во Париз 1900.
Распоред
Сите саатници се Британско летно време (UTC+1)
Земји учеснички
71 држава учествувале во борење на ЛОИ 2012. Во заграда е бројот на учесници по држава.
Уредување на просторот
Уредување на просторот е процесот на обезбедување на услови за хумано живеење и работа на граѓаните со решавање на имотно-правните односи во врска со градежното земјиште, спроведување на планската документација, определување на услови за градба и изградбата на градбите, уредување на градежното земјиште, како и надзор над спроведувањето на планската и проектна документација.
Цитоскелет
Цитоскелетот претставува мрежеста структура изградена од белковински фибрили (нишки). Цитоскелетот во голема мера го определува обликот на клетката и служи како еден вид скелет што го одредува распоредот на клеточните органели. Учествува во клеточното движење, во движењето на хромозомите за време на клеточната делба и во контракцијата на мускулните клетки.